EkBass/fiwiki-20250220-pages-articles huggingface dataset:
Populäärimusiikkia Vittulajänkältä (elokuva)

Populäärimusiikkia Vittulajänkältä (Populärmusik från Vittula) on vuonna 2004 valmistunut ruotsalais-suomalainen elokuva, joka perustuu Mikael Niemen samannimiseen kirjaan. ==Juoni== Kaksi poikaa varttuu Ruotsin puoleisessa Tornionjokilaaksossa, Pajalan kunnassa 1960-luvulla. Matin koti on rauhallinen, mutta Niila kärsii lestadiolaisen isänsä ahdasmielisyydestä ja jatkuvasta ruumiillisesta kurituksesta. The Beatlesin ”Rock and Roll Musicin” innoittamana pojat perustavat yhtyeen, mutta keikkoja ei juuri ole ja tytötkin alkavat kiinnostaa musiikkia enemmän. ==Rooleissa== == Arvioita == Turun Sanomien Tapani Maskulan mielestä iranilaissyntyisen Bagherin ohjaustyö tekee hyvää ajankuvaa sortumatta nostalgiaan, vähän Rauni Mollbergin tyyliä muistuttavasti. Tarinankuljettajana Bagher ei hänestä onnistu yhtä hyvin, mitä osoittaa huonosti harkittu kertojaäänen käyttö ja elokuvan episodimainen rakenne. Matin ja Niilan persoonallisuuksien vertailun Maskula sanoi käyvän merkillisen pinnalliseksi kun pojat varttuvat teineiksi, ja monet herkullisesti tulkitut sivuroolit varastavat huomiota vaisuilta päähenkilöiltä. Helsingin Sanomissa Timo Malmi kirjoitti Reza Bagherin ohjanneen elokuvan melko raskaskätisesti niin, että juonenkuljetus on paikoin ontuvaa. Hänestä elokuva seuraa romaania melko uskollisesti, mutta absurdiutta ja groteskiutta painottaen. == Lähteet == Luokka:Suomalaiset musiikkielokuvat Luokka:Suomalaiset draamakomediaelokuvat Luokka:Suomalaiset romaaneihin perustuvat elokuvat Luokka:Vuoden 2004 suomalaiset elokuvat Luokka:Ruotsalaiset romaaneihin perustuvat elokuvat Luokka:Vuoden 2004 ruotsalaiset elokuvat Luokka:Ruotsalaiset draamakomediaelokuvat Luokka:Elokuvat koulusta ja koulutuksesta Luokka:Elokuvat ystävyydestä
Deutsche Bahn

Deutsche Bahn AG eli DB on Saksan valtion omistama liikennekonserni. Deutsche Bahn vastaa tytäryhtiöineen suurimmasta osasta Saksan rautatieliikenteestä sekä rautatieverkon kunnossapidosta ja hallinnoinnista. Lisäksi sillä on henkilö- ja tavarankuljetustoimintaa ja muuta logistiikkapalvelutoimintaa kaikkiaan 130 maassa. Vuonna 2016 DB työllisti yli 300 000 työntekijää, joista 187 000 oli Saksassa. Yhtiön liikevaihto oli vuonna 2016 40,6 miljardia euroa. == Historia == Deutsche Bahn aloitti toimintansa 1.1.1994 aikaisempien Saksan liittotasavallan rautatieyhtiö Deutsche Bundesbahnin, Saksan demokraattisen tasavallan rautatieyhtiö Deutsche Reichsbahnin sekä berliiniläisen VdeR:n (Verwaltung des ehemaligen Reichsbahnvermögens) yhdistyessä uudeksi rautatieyhtiöksi. == Konsernirakenne == DB:n pääliiketoiminnot ovat henkilöliikenne (juna-, linja-auto- ja taksiliikenne), tavarankuljetus ja logistiikka (juna-, auto-, laiva- ja lentokuljetukset sekä varastointi) sekä Saksan rautatieliikenne (rautatiet, asemat, energia).Integrierter Bericht 2016, s. 72–73 Henkilöliikenteen merkittävimmät yhtiöt ovat DB Fernverkehr AG, DB Regio AG ja DB Arriva AG. Tavarankuljetusyhtiöistä merkittävimmät ovat DB Schenker AG ja DB Cargo AG. Rautatieinfraa Saksassa hoitavat DB Netze Fahrweg AG, DB Netze Personenbahnhöfe AG ja DB Netze Energie AG. Yhtiöiden liikevaihto ja henkilömäärä olivat seuraavia vuonna 2016:Integrierter Bericht 2016, s. 105, 125 Yhtiö Liikevaihto Mrd. € (2015) Henkilöstö 31.12.2016 DB Fernverkehr 4,0 16 000 DB Regio 8,5 36 000 DB Cargo 4,2 30 000 DB Netze Fahrweg 1,4 44 000 DB Netze Personenbahnhöfe 0,5 5 000 DB Netze Energie 1,2 2 000 DB Arriva 5,1 54 000 DB Schenker 15,1 68 000 Muut konserniyhtiöt 0,5 51 000 Deutsche Bahn -konserni 40,6 306 000 == Lähteet == * === Viitteet === == Aiheesta muualla == * Deutsche Bahnin yritysportaali * Deutsche Bahnin matkailuportaali * Deutsche Bahnin asemaportaali Luokka:Saksalaiset valtionyhtiöt Luokka:Saksalaiset rautatieyhtiöt
Real Madrid (koripallo)

Real Madrid de Baloncesto on espanjalaisen urheiluseuran Real Madrid Club de Fútbolin koripallojaosto. Seuran edustusjoukkue pelaa Espanjan ACB-liigassa. Real Madridin koripallojaosto perustettiin Ángel Cabreran johdolla vuonna 1931. Real Madrid on Joventutin ja Estudiantesin ohella ainoa seura, joka on pelannut vuonna 1957 alkaneessa Espanjan koripallon pääsarjassa kaikilla sen kausilla. Se on voittanut 33 Espanjan-mestaruutta, 27 Espanjan cupin mestaruutta ja yhdeksän Euroopan-mestaruutta, mitkä kaikki ovat ennätyksiä. Triplan eli edellä mainitut kolme kilpailua saman kauden aikana seura on voittanut kolmesti, vuosina 1965, 1974 ja 2015. Real Madrid pelaa kotiottelunsa 12 500 -paikkaisessa Palacio de Deportesissa, joka sijaitsee Salamancan alueella Madridin keskustassa. Se toimi seuran kotiareenana ensimmäisen kerran jo vuosina 1986–1998, ja seura palasi vuonna 2005 restauroidulle areenalle kaudeksi 2011–2012. Seura on tunnettu koripallossa myös sponsorinimillä Real Madrid Otaysa (1990–1991), Real Madrid Asegurator (1991–1992) ja Real Madrid Teka (1992–1995, 1996–2000). == Saavutukset == * Espanjan liiga (33): 1957, 1958, 1960, 1961, 1962, 1963, 1964, 1965, 1966, 1968, 1969, 1970, 1971, 1972, 1973, 1974, 1975, 1976, 1977, 1979, 1980, 1982, 1984, 1985, 1986, 1993, 1994, 2000, 2005, 2007, 2013, 2015, 2016 * Copa del Rey (27): 1951, 1952, 1954, 1956, 1957, 1960, 1961, 1962, 1965, 1966, 1967, 1970, 1971, 1972, 1973, 1974, 1975, 1977, 1985, 1986, 1989, 1993, 2012, 2014, 2015, 2016, 2017 * Supercopa de España (4): 1985, 2013, 2014, 2015 * Euroliiga (9): 1964, 1965, 1967, 1968, 1974, 1978, 1980, 1995, 2015 * Saporta Cup (4): 1984, 1989, 1992, 1997 * Korać Cup (1): 1988 * ULEB Eurocup (1): 2007 * Latin Cup (1): 1953 * Intercontinental Cup (5): 1976, 1977, 1978, 1981, 2015 == Kirjallisuutta == * == Lähteet == == Aiheesta muualla == * Koripallo Real Madridin virallinella sivustolla * Real Madrid ACB-liigan sivustolla * Real Madrid Euroliigan sivustolla * Real Madridin entisten pelaajien yhdistyksen sivusto Luokka:Real Madrid Luokka:Espanjalaiset koripalloseurat
Jaakko Suomalainen (jääkiekkomaalivahti)

Jaakko Suomalainen (s. 18. elokuuta 1978 Helsinki) on entinen suomalainen jääkiekkomaalivahti. Hyvä otteet KooKoossa kaudella 2003–2004 tuottivat valinnan Mestiksen parhaaksi maalivahdiksi ja sopimuksen SM-liigan Pelicansiin. Vaikea kausi SM-liigan sarjajumbossa johti paluuseen Mestikseen. Jukureissa tuli Mestiksen mestaruus keväällä 2006 ja Suomalainen valittiin jälleen sarjan parhaaksi maalivahdiksi. Hyvä kausi avasi tien uudestaan SM- liigaan. Kärpissä tuli Suomen mestaruus keväällä 2007 kakkosmaalivahdin roolissa. Tie vei JYPin kautta Vaasan Sportiin, jossa hän pääsi keväällä 2009 juhlimaan toistamiseen Mestiksen mestaruutta ja pelaamaan liigakarsintoja Ässiä vastaan. Suomalainen on pelannut ulkomailla Itävallan ja Britannian pääsarjoissa. Itävallan liigassa seurana oli slovenialainen Jesenice. Suomalainen on tehnyt urallaan kaksi maalia. Pelatessaan KooKoossa hän onnistui Mestis-ottelussa Hokkia vastaan helmikuussa 2004. Itävallan liigassa hän onnistui vastaavassa tempussa Jesenicen paidassa kroatialaista Medveščak Zagrebia vastaan tammikuussa 2011. Jääkiekkoa Suomalainen pelaa nykyisin kenttäpelaajana Ice Tigers -nimisessä harrastekiekkojoukkueessa. Tulokaskaudellaan hän voitti joukkueen sisäisen pistepörssin. Suomalainen soittaa kitaraa Ninetyfive50 ja Stråle metalliyhtyeissä. Hän soittaa myös kahdessa cover yhtyeessä: Stunning Cunts (plays Metallica) sekä Multaiset Muistot (plays Sentenced). ==Tilastot== Runkosarja Pudotuspelit Kausi Joukkue Sarja O PMK T% O PMK T% 1997–98 Jokerit A-nuoret A-nuorten SM-liiga 4 1.73 92.7 2 3.56 88.5 1998–99 Jokerit A-nuoret A-nuorten SM-liiga 25 2.20 91.5 3 3.30 88.6 1999–00 Ahmat I-divisioona 32 3.35 90.6 2000–01 Kiekko-Vantaa Mestis 28 3.06 90.1 2 3.76 89.9 2001–02 Paisley Pirates BNL 17 3.96 90.3 Karhu-Kissat Suomi-sarja 6 6.30 86.9 2002–03 KJT Mestis 34 2.98 90.2 2003–04 KooKoo Mestis 42 1.99 93.3 9 2.26 93.5 2004–05 Pelicans SM-liiga 14 3.98 89.7 2005–06 Jukurit Mestis 40 2.18 90.9 13 1.31 95.1 2006–07 Kärpät SM-liiga 11 2.57 92.1 2007–08 Kärpät SM-liiga 9 2.61 90.7 JYP SM-liiga 1 1.02 96.3 Sport Mestis 1 0.00 100 2008–09 Sport Mestis 43 2.16 92.7 12 2.06 93.3 2009–10 Sport Mestis 31 2.59 91.1 3 2.55 89.6 2010–11 HK Jesenice EBEL 30 3.65 88.5 2011–12 Braehead Clan EIHL 53 3.03 89.5 2 2.47 94.0 2012–13 Bewe TuusKi Suomi-sarja 17 3.24 90.4 2013–14 HCK Mestis 3 5.02 83.2 Bewe TuusKi Suomi-sarja 11 3.15 91.9 5 90.1 == Aiheesta muualla == * * Jaakko Suomalainen Jatkoaika-sivustolla * Jaakko Suomalainen Ninetyfive50-sivustolla Luokka:Suomalaiset jääkiekkomaalivahdit Luokka:Maalin tehneet jääkiekkomaalivahdit Luokka:Vuonna 1978 syntyneet Luokka:Elävät henkilöt
Sprinttiuinnin Euroopan-mestaruuskilpailut 1994

Sprinttiuinnin Euroopan-mestaruuskilpailut järjestettiin vuonna 1994 neljännen ja samalla viimeisen kerran (tilalle tulivat uinnin lyhyen radan Euroopan- mestaruuskilpailut). Kilpailut pidettiin Norjan Stavangerissa 3.–4. joulukuuta. Kilpailujen järjestäjänä toimi Euroopan uimaliitto LEN. Kisojen menestynein maa oli 13 mitalia kerännyt Saksa (seitsemän kultaa, kaksi hopeaa, neljä pronssia). == Mitalistit == === Miehet === Laji Kultaa Kultaa Hopeaa Hopeaa Pronssia Pronssia 50 metrin vapaauinti Krzysztof Cwalina 22,01 Joakim Holmquist 22,50 Silko Günzel 22,53 50 metrin selkäuinti Jirka Letzin 25,47 Zsolt Hegmegi 25,72 Miloslav Dolník 25,93 50 metrin rintauinti Mark Warnecke 27,58 Ron Dekker 27,61 Dmitri Volkov 27,95 50 metrin perhosuinti Jonas Åkesson 24,25 Carlos Sánchez 24,34 Dirk Vandenhirtz 24,55 100 metrin sekauinti Denislav Kaltšev 55,51 Christian Keller 55,88 Grigori Matuskov 57,31 4 × 50 metrin vapaauintiviesti Zsolt Hegmegi Lars-Ove Jansson Joakim Holmquist Pär Lindström 1.27,62 EE Silko Günzel Ingolf Rasch Torsten Spanneberg Steffen Smollich 1.29,09 1.30,71 4 × 50 metrin sekauintiviesti Jirka Letzin Mark Warnecke Dirk Vandenhirtz Silko Günzel 1.38,01 EE Zsolt Hegmegi Patric Robertsson Jonas Åkesson Joakim Holmquist 1.39,38 1.41,19 === Naiset === Laji Kultaa Kultaa Hopeaa Hopeaa Pronssia Pronssia 50 metrin vapaauinti Sandra Völker 25,29 Angela Postma 25,52 Sue Rolph 25,55 50 metrin selkäuinti Sandra Völker 27,96 Dagmara Komorowicz 28,85 Martina Moravcová 28,86 50 metrin rintauinti Emma Igelström 32,13 Elin Austevoll 32,14 Terrie Miller 32,43 50 metrin perhosuinti Angela Postma 27,48 Martina Moravcová 27,84 Julia Voitowitsch 27,92 100 metrin sekauinti Louise Karlsson 1.01,89 Sue Rolph 1.02,21 Daniela Hunger 1.02,48 4 × 50 metrin vapaauintiviesti Daniela Hunger Katrin Meißner Meike Freitag Sandra Völker 1.41,20 Johanna Sjöberg Linda Olofsson Helen Åberg Louise Karlsson 1.42,32 Angela Postma Wilma van Hofwegen Marianne Muis Karin Brienesse 1.42,45 4 × 50 metrin sekauintiviesti Sandra Völker Manuela Näckel Julia Voitowitsch Daniela Hunger 1.53,58 1.54,21 Ulrika Jardfelt Emma Igelström Malin Strömberg Linda Olofsson 1.54,51 == Mitalitaulukko == Isäntämaa 1 7 2 4 13 2 4 4 1 9 3 1 2 1 4 4 1 1 0 2 5 1 0 0 1 6 0 1 2 3 6 0 1 2 3 8 0 1 1 2 8 0 1 1 2 10 0 1 0 1 11 0 0 2 2 Yhteensä Yhteensä 14 14 14 42 == Lähteet == *Tulokset Luokka:Uinnin Euroopan-mestaruuskilpailut Luokka:Vuoden 1994 urheilu Luokka:Norjan urheilutapahtumat Luokka:Stavangerin urheilu
Irlanninterrieri

Irlanninterrieri (, ) on karkeaturkkinen terrieri. Se kuuluu vanhimpiin terrierirotuihin. == Luonne == Irlanninterrieri on ihmisrakas, eikä se ole herkkä haukkumaan. Irlanninterrieri on valmis kaikenlaiseen toimintaan ja puolustaa itseään tarpeen tullen hyvinkin sisukkaasti. Rotu on hyväntuulinen, ihmisiin kiintyvä ja uskollinen. Kotikoirana irlanninterrieri on helposti koulutettavissa, lapsirakas ja lempeä. == Lähteet == *Suomen Irlanninterrierit ry === Viitteet === == Aiheesta muualla == *Suomen Kennelliitto: Irlanninterrieri Luokka:FCI 3 Terrierit Luokka:Terrierit Luokka:Irlantilaiset koirarodut
DB Regio

DB Regio AG on Saksan valtion omistaman liikenneyhtiö Deutsche Bahnin tytäryhtiö. DB Regio vastaa konsernissa lyhyen ja keskipitkän matkan matkustajaliikenteestä, pääosin Saksassa. Yritys toimii pääasiassa palveluntuottajana osavaltioille ja muille julkisen hallinnon tahoille, ja yhtiö onkin jaettu osavaltiorajoja noudatteleviin alueellisiin yksiköihin. == Lähteet == * == Aiheesta muualla == * Deutsche Bahnin yritysportaali * Deutsche Bahnin matkailuportaali * Deutsche Bahnin asemaportaali Luokka:Saksalaiset rautatieyhtiöt
Kauppapolitiikka

Kauppapolitiikka käsittää toimintalinjoja ja menettelytapoja, jotka liittyvät maan ulkoisen taloudellisen tasapainon säätelyyn. Kauppapolitiikkaa voidaan toimeenpanna tullien, vientikiintiöin tai tuontikiintiöin tai vientimaksuin, tai investointirajoitusten, valuuttasääntelyn, teknisten normien tai muiden kauppaan vaikuttavien keinojen välityksellä. Jotkut suuret maat, kuten Yhdysvallat kokevat kauppapolitiikan osaksi turvallisuuspolitiikkaansa ulko- ja puolustuspolitiikan lisäksi. Euroopan unionin jäsenvaltioilla on voimassa olevan tulliliiton johdosta yhteinen kauppapolitiikka, jota koordinoidaan ja toimeenpannaan neuvotteluissa kolmansien osapuolten kanssa, esimerkiksi monenkeskisesti WTO:ssa tai Venäjän ja Yhdysvaltain sekä Kiinan kanssa. *
Maatalouspolitiikka

Maatalouspolitiikka muodostuu maatalouteen vaikuttavista hallituksen toimintalinjoista ja toimenpiteistä. Sen tavoitteisiin voi kuulua maanviljelijöiden tulotason turvaaminen, omavaraisuus, vientiylijäämän tuottaminen tai edulliseen maahantuontiin pyrkiminen. Maatalouspolitiikkaa voidaan toimeenpanna ulkoisen tasapainon osalta tuontikiintiöin, vientituin tai teknisin vaatimuksin tai tullien tai tuontikiintiöiden välityksellä. Sisäisen tasapainon osalta maatalouspolitiikkaan voi sisältyä erilaisia maataloustuotantoon liittyviä tukia, kuten ympäristötukea, pinta-alalisää, tuotannon määrään liittyviä tukiaisia. Euroopan unionin mailla on yhteinen maatalouspolitiikka CAP (), joka määrittää myös Suomen maatalouspolitiikan. Viitattu 29.10.2016 ==Katso myös== *Maataloustuki *Suomen maataloustukijärjestelmä ==Lähteet== * Luokka:Seulonnan keskeiset artikkelit
Suomen ulkopoliittinen johto

Suomen ulkopoliittinen johto muodostuu tasavallan presidentistä ja ulkoasiainministeristä. Eduskunnassa ulkopolitiikkaa käsittelee ensisijaisesti eduskunnan ulkoasiainvaliokunta. Sodasta ja rauhasta päättävät tasavallan presidentti Suomen puolustusvoimien ylipäällikkönä ja/tai eduskunta kokonaisuudessaan. luokka:Suomen ulkopolitiikka
Silvi Vrait

Silvi Vrait (28. huhtikuuta 1951 Kehra – 28. kesäkuuta 2013 Tallinna, Viro) oli virolainen laulaja ja taiteilija. Hänen isänsä Einar Wright oli syntynyt Pohjois-Amerikassa suomalaistaustaiseen perheeseen, joka muutti Neuvosto- Karjalaan tämän ollessa lapsi. Eesti Naine 4.10.2017 Vrait valmistui pianistiksi musiikkikoulusta 1968. Hän näytteli vuosina 1976–1983 Tarton Vanemuine-teatterissa. Myöhemmin hän opiskeli Tarton yliopistossa englantilaista filologiaa ja toimi vuodesta 1994 alkaen Tallinnassa englanninopettajana. Vraitilla todettiin aivokasvain huhtikuussa 2013. Hän kuoli siihen saman vuoden kesäkuussa ollessaan 62-vuotias. == Eurovision laulukilpailu 1994 == Silvi Vrait edusti Viroa Eurovision laulukilpailussa 1994 maan historian ensimmäisenä edustajana. Edustuskappale Nagu merelaine sijoittui 24. sijalle 25 kilpailijan joukosta ja sai kaksi pistettä. == Lähteet == == Aiheesta muualla == * Luokka:Virolaiset laulajat Luokka:Viron euroviisuedustajat Luokka:Vuoden 1994 euroviisuedustajat Luokka:Vuonna 1951 syntyneet Luokka:Vuonna 2013 kuolleet
Monipuoluejärjestelmä

Monipuoluejärjestelmä on puoluejärjestelmä, jossa monta puoluetta kilpailee äänestäjien äänistä.Perussanakirja: monipuoluejärjestelmä: valtiollinen järjestelmä, jossa toimii monta puoluetta Monipuoluejärjestelmää pidetään demokratian lähtökohtana. Monipuoluejärjestelmälle vastakkaisia ovat yksipuoluejärjestelmä, jossa on yksi sallittu puolue, ja puolueettomat järjestelmät, joissa puolueet ovat yleensä kiellettyjä ja ehdokkaat valitaan jollain muulla perusteella. Vaalijärjestelmästä riippuu millaiseksi puolueiden määrä ja kannatus kehittyy. Suhteellinen vaalitapa suosii monia puolueita, joiden on muodostettava koalitiohallituksia turvatakseen parlamentin kannatuksen, kun taas enemmistövaali johtaa usein kaksipuoluejärjestelmään, jossa valta vaihtelee kahden suurimman puolueen välillä. Monipuoluejärjestelmässä voi tietyissä tapauksissa muodostua tilanne, jossa on yksi vahva hallituspuolue ja sille muodollinen, yleensä vähemmistöön jäävä oppositiopuolue, joka ei ajoittain valtaan päästessäkään juurikaan pysty muuttamaan instituutioita tai politiikan perusteita, mutta luo vaikutelman kaksipuoluejärjestelmästä ja valinnan mahdollisuudesta tuottamatta poliittista riskiä esimerkiksi talouspolitiikalle ja investoinneille. ==Lähteet== Luokka:Politiikan käsitteet Luokka:Puolueet Luokka:Valtiomuodot Luokka:Poliittiset järjestelmät
Euroopan unionin hallinto ja politiikka

Euroopan unionin hallinto ja politiikka muodostuu Euroopan unionin yhteisiksi perussopimuksin tai niitä täydentävin sopimuksin määritellyistä politiikan lohkoista. Euroopan unionin jäsenmaille yhteistä politiikkaa ovat kauppapolitiikka tulliliiton vuoksi sekä maatalouspolitiikka. Monilla Euroopan unionin jäsenvaltioilla on lisäksi yhteinen rahapolitiikka, jota toimeenpannaan EMU:ssa euron avulla. *
Baryonyx

Baryonyx (nimen merkitys: ”raskas kynsi”) oli kookas takaraajoilla liikkunut petodinosaurus. Se eli noin 130 miljoonaa vuotta sitten varhaisella liitukaudella. == Fossiilit == Baryonyxin löysi ensimmäisenä etsintäretkeilijä William Walker vuonna 1983 Surreystä, Kaakkois-Englannista. Walker kumminkin löysi silloin Baryonyxin valtavan ”koukkukynnen” särkyneen kärjen, joka oli noin 30 senttimetriä pitkä. Hän toimitti kynnen Natural History Museumille, jossa fossiilien asiantuntijat Angela Milner ja Alan Chargic tutkivat kynttä ja kertoivat sen olevan tärkeä löytö. thumb|276x276px|Baryonyxin luuranko.|alt=|vasen === Kaivaukset jatkuvat === Kynnen löytymisen jälkeen kaivauksia jatkettiin samassa paikassa, josta paljastettiin myöhemmin suuren osan Baryonyxin kallosta ja joitakin osia tukirangasta. Kallo, joka Baryonyxistä löydettiin huomattiin olevan krokotiilin tapainen. === Vuoden 1986 julkistettu lajikuvaus === Milner ja Chargic julkaisivat vuonna 1986 siitä lajikuvauksen, jossa kerrottiin lajin olevan teropodi ja sille annettiin latinankielinen nimi, joka oli Baryonyx walkeri eli suomeksi ”Walkerin raskas kynsi”. Lajille annettiin oma alaheimo Baryonychinae, koska se oli epätavallinen dinosaurus. Se oli myös ensimmäinen Englannista ja Euroopasta löydetty spinosauri. Se oli myös ensimmäinen Englannista löydetty lihansyöjä. pienoiskuva|Baryonyxin pääkallo. == Kuvaus == Vuonna 2010 Baryonyxin arvioitiin olevan 7,5 metriä pitkä, 2,74 metrin korkuinen ja se painoi noin 2 000 kilogrammaa. Sillä oli krokotiilimainen suu, joka oli pitkä ja kapea ja kuonossa oli noin 96 korkeaa ja sahalaitaista hammasta. Sillä oli myös tuplasti enemmän hampaita kuin esimerkiksi Tyrannosaurus rexillä. Baryonyx on huomattavasti pienempi kuin Spinosaurus, joka oli 15 metriä pitkä ja painoi kymmenen tonnia. === Todella vahvat ja valtavat eturaajat === Baryonyxillä oli vahvat eturaajat, jonka takia sen oletettiin kävelevän neljällä jalalla. Tämä väite kumminkin hylättiin myöhemmin. === Baryonyxin kynsi === pienoiskuva|204x204px|Baryonyxin kynsi. Baryonyxilla oli valtavat 35 senttimetrin pituiset kynnet molemmissa yläraajoissa. == Ravinto == Baryonyx luultavasti kahlasi vedessä ja pyydysti kaloja suurilla kynsillään jotka olivat peukalossa noin 35 senttimetrin pituiset. Teorian kalansyönnistä vahvisti se, että sen mahanalueelta löytyi fossiloituneita kalansuomuja. Sen pitkä ja kapea kuono ja terävät hampaat soveltuivat hyvin liukkaan saaliin pyydystämiseen. == Elinympäristö == Baryonyx esiintyi lämpimällä jokitasangolla joka ulottui nykyisen Lontoon seudulta Ranskaan ja Belgiaan. Todennäköisesti se liikkui joen- ja järvenrantojen sekä soiden havu- ja kortekasvustoissa. == Lähteet == Luokka:Spinosauridae
Amerikanakita

Amerikanakita (), aiemmin suurijapaninkoira (), on suuri ja vankka molossityyppinen pystykorvakoirarotu. == Ulkonäkö == Amerikanakita on kookkain FCI:n hyväksymistä pystykorvista. Urokset ovat säkäkorkeudeltaan 66–71 cm ja nartut 61–66 cm. Rodulle ovat ominaisia voimakas rakenne ja suuri, karhumainen pää. Karvapeite on kaksinkertainen; pintakarva on karheaa ja säänkestävää. Kaikki värit ovat hyväksyttyjä. Amerikanakitoja on esimerkiksi harmaita, soopeleita, punaisia, mustia, karhunmustia, kellanruskeita (fawn), valkoisia, juovikkaita (brindle) ja läikikkäitä (pinto). Pohjavilla ja peitinkarva saattavat olla keskenään erivärisiä. Kaikissa muissa väreissä paitsi valkoisessa sallitaan musta maski, mutta jokaisessa värimuunnoksessa esiintyy myös maskittomia yksilöitä.Amerikanakitojen väritys . Suomen Amerikanakita ry. Viitattu 5.1.2014. Suomessa brindle ja karhunmusta ovat melko harvinaisia. Pitkäkarvaisuus ei ole toivottu ominaisuus amerikanakitoilla, mutta myös pitkäkarvaisia yksilöitä esiintyy. Tavallisesti pitkäkarvaisten yksilöiden turkki on lyhytkarvaisia pehmeämpää eikä sen takia pidä sadetta tai hylji likaa yhtä hyvin. == Luonne ja käyttäytyminen== Amerikanakita on erittäin rohkea, ja sillä voi olla hyvinkin voimakas vahtivietti. Kotikoirana amerikanakita on lempeä ja kiintyy omistajaansa. Vieraita kohtaan rotu saattaa olla varautunut eikä yleensä tule toimeen vieraiden koirien kanssa. Oman perheen uusiin koiriin se yleensä tottuu, jos toinen on tullut taloon pentuna. Amerikanakita on erittäin voimakastahtoinen koira ja vaatii samanlaisen omistajan. Koiraa harvoin suositellaan ensimmäiseksi koiraksi vahvan luonteensa ja suuren kokonsa vuoksi. == Alkuperä == Toisen maailmansodan jälkeen rotua alettiin kasvattaa Japanista Yhdysvaltoihin tuoduilla yksilöillä. Amerikkalaiset suosivat taistelulinjaisia, kookkaampia koiria, kun taas japanilainen akita pohjautuu pienempikokoiseen metsästyslinjaan. Ensimmäiset Suomeen tuodut akitoiksi kutsutut koirat olivat todellisuudessa amerikanakitoja; virheellinen nimitys johtui siitä, että nämä kaksi olivat alkujaan olleet sama rotu. Akita ja amerikanakita ovat olleet FCI-maissa virallisesti kaksi eri rotua vuodesta 2000 lähtien. Vuonna 2006 myös Englannin Kennelliitto (Kennel Club)Japanese Akita Inu. The Kennel Club. Haettu 29.1.2021. ja vuonna 2020 Amerikan Kennelliitto (American Kennel Club)Japanese Akitainu. The American Kennel Club. Haettu 29.1.2021. erotti rodut toisistaan. Näissä kahdessa järjestössä amerikanakita tunnetaan virallisella nimellä Akita ja akita virallisella nimellä Japanese Akita Inu. == Lähteet == *Suomen Amerikanakita ry === Viitteet === == Aiheesta muualla == *Rotumääritelmä (Suomen Kennelliitto, pdf) Luokka:FCI 5 Pystykorvat ja alkukantaiset koirat Luokka:SKL 5 Pystykorvat ja alkukantaiset koirat Luokka:Pystykorvat Luokka:Yhdysvaltalaiset koirarodut Luokka:Seulonnan keskeiset artikkelit
Teuvo Rönkkönen

Teuvo Kalervo Rönkkönen (22. helmikuuta 1933 Parikkala – 23. toukokuuta 2013 Helsinki) oli suomalainen everstiluutnantti, tietokirjailija ja kenttäpostin tutkija. Hän kirjoitti julkaisuja muun muassa kenttäpostin ja rannikkopuolustuksen historiasta.Teuvo Rönkkönen in memoriam. Upseerifilatelistit (sivu 11). PDF. Viitattu 2.7.2023. ==Julkaisuja == *Rannikkotykistörykmentti 2 1918–1940 : perustamisesta välirauhaan. Helsinki 1988. *Suomen linnoitustykistö 1940–1944. Sotamuseon julkaisuja 1/2006. Jyväskylä 2006. (ISBN 951-25-1719-1) *Parikkalaiset ry. 1947–1997. Helsinki 1997. *Talvisodan kenttäposti ja postisensuuri : keräilijän muistio. Helsinki 1989. *Talvisodan kenttäposti ja merivoimien osoitejärjestelmä : keräilijän muistio. Helsinki 1990. *Talvisodan kenttäposti ja maavoimien osoitejärjestelmä. Helsinki 1992. ==Lähteet== Luokka:Suomalaiset kirjailijat Luokka:Vuonna 1933 syntyneet Luokka:Vuonna 2013 kuolleet
Dokumentti

Dokumentti on asiakirja, asiapaperi, kirjallinen todistuskappale tai todiste.1\. dokumentti, MOT Gummerus Uusi suomen kielen sanakirja, Gummerus Kustannus Dokumentti voi olla esimerkiksi paperinen tai sähköinen. Dokumenteilla on yleensä seuraavia ominaisuuksia: * Perinteisesti dokumentilla voidaan viitata kirjoitettuun tai tulostettuun paperiin tai muuhun artefaktiin, joka tuo esiin todistusvoimaista informaatiota, kuten passi, lasku, kuitti, ajokortti, sopimus ja niin edelleen. * Laajemmin käsitettynä dokumentti-sanalla voidaan viitata mihin tahansa kirjalliseen tuotokseen, kuten kirjaan, artikkeliin, kirjeeseen tai muuhun artefaktiin, jolla on informatiivista arvoa. * Yleensä dokumentti on tarkoitettu ihmisen aistittavaksi jossain asiayhteydessä, se on tallennettu jollakin tallennusvälineellä, sitä voidaan havainnoida yhä uudelleen ja sitä voidaan käsitellä yhtenä kokonaisuutena. * Dokumentti sisältää aina informaatiota, joka voidaan esittää yhdellä tai useammalla tavalla. Informaatiosisältö koostuu osista, jotka koostuvat edelleen symboleista. ==Dokumentti-käsite elektronisen dokumenttien hallinnan näkökulmasta== Dokumentti-käsitteen merkitys on hämärtynyt digitaalisen median aikakaudella sähköisten viestimien ja tallennusmenetelmien yleistyessä, jolloin fyysinen tallennusväline ei sinänsä rajaa dokumentin olemusta. Tämän johdosta etenkin elektronisen dokumenttien hallinnan näkökulmasta dokumentti-käsitteen määrittelemiseksi on tehty lisätyötä eritoten 1990-luvun loppupuolella. Elektronisten dokumenttien käyttäminen ja muokkaaminen vaatii aina jonkinlaisen tietokoneohjelman, jotta digitaalinen data saadaan ihmisen ymmärtämäksi informaatioksi. Tämän lisäksi elektronisiin dokumentteihin itseensä voi olla upotettuna tietokoneohjelmoitua toiminnallisuutta, jolla voi olla tärkeä tai jopa välttämätön merkitys dokumentin käytettävyyden ja ymmärrettävyyden kannalta. Elektronisten dokumenttien arkistointi onkin osoittautunut vaikeaksi. ==Dokumentti-käsite ohjelmoinnissa ja systeemityössä== Systeemityössä aikaansaatavat tietokoneohjelmat ja tietojärjestelmät kuvataan usein erityyppisten dokumenttien avulla, jotka koostettuina muodostavat järjestelmän tai ohjelmiston dokumentaation. ==Katso myös== * Arkisto * Asiakirja * Asiakirjahallinta * Data * Informaatio * Sisällönhallinta ==Lähteet== == Aiheesta muualla == * Luokka:Seulonnan keskeiset artikkelit
Sänky (televisiosarja)

Sänky on vuosina 2002–2003 MTV3-kanavalla esitetty suomalainen komediasarja, jonka tapahtumat keskittyvät lähinnä sänkyyn. ==Näyttelijät== * Tiina Pirhonen * Ulla Tapaninen * Katariina Kaitue * Kari Sorvali * Santeri Kinnunen * Matti Laustela * Johan Ekblom * Kari-Pekka Toivonen * Merja Larivaara * Ruska Aro * Marita Nordberg * Elina Hagelin * Kristiina Elstelä * Jyrki Kovaleff * Päivi Akonpelto * Alain Azerot * Kari Heiskanen * Tea Ista * Laura Jurkka * Saara Pakkasvirta * Asko Sarkola * Sari Siikander * Paula Siimes * Pentti Siimes * Timo Tuominen == Jaksot == Jakso Nimi Ensiesitys 1\. Vannomatta paras 13. joulukuuta 2002 2\. Haaskat 20. joulukuuta 2002 3\. Anna mun kaikki kestää ja kärsiä 27. joulukuuta 2002 4\. Eiks meil oo kivaa 3. tammikuuta 2003 5\. Täytyis laihtua 10. tammikuuta 2003 6\. Anni 17. tammikuuta 2003 7\. Hyvä ja kaunis elämä 24. tammikuuta 2003 8\. Kohtalon voimoo 31. tammikuuta 2003 Luokka:2000-vuosikymmenen suomalaiset komediasarjat
Altti Holmroos

Altti Holmroos (s. 1945) on saaristokirjailija ja vapaa toimittaja. Hän on julkaissut lukuisia lehtijuttuja sekä kirjoja pääasiassa Suomen lounaissaaristosta, luonnosta ja historiasta. Hän avustaa säännöllisesti Saaristouutisia sekä Radio Majakkaa. Hänen kirjallinen ominaispiirteensä on otsikoinnissa poikkeuksetta esiintyvä alkusointu, jonka myötä hän onkin ammattipiireissä saanut lempinimen "Alkusointu-Altti". Holmroos on aiemmin esiintynyt myös oppaana Rosita oy:n saaristoristeilyillä. == Kirjoja == * Väylin varsilta. Kustavi 2003 * Suomen valtameripurjehtijat. Turku 1981 * Sata salaisuutta. Kustavi 2004 * Salaisuuksien saaristo. Kustavi 2003 * Sadunhohtoinen Ströömi. Kustavi 2002 * Saariston salaisuuksia. Kustavi 2002 * Saaria, satamia ja saaristolaisia. Turku 2001 * Meren hiomat ja hyväksymät. Turku 1989 * Lypertön linnake ja Katanpää. Kustavi 2001 * Loistava Lyökinmaa. Kustavi 2003 * Kustavin kuninkaantie paloja vanhan postitien menneisyydestä. Kustavi 2003 * Keisarien vanavedessä saaristossa ja sisävesillä. Kotka 2003 * Isokarin ihmeet. Kustavi 2004 * Saarilla sattuneita. Kustavi 2005 * Saaristoni. Kustavi 2006 * Saarelta saarelle. Kustavi 2006 ==Lähteet== Luokka:Suomalaiset kirjailijat Luokka:Suomalaiset toimittajat Luokka:Vuonna 1945 syntyneet Luokka:Elävät henkilöt
Leo Sarri

Leo Sarri (oik. Saxberg, 20. elokuuta 1903 Helsinki – 2. lokakuuta 1986 Helsinki) oli suomalainen näyttelijä ja Suomen Filmiteollisuuden järjestäjä. Helsinkiläinen Leo Sarri kävi Suomen Näyttämöopiston 1926–1928Uusitalo, Kari 15.2.2014. . Uransa alussa hän oli 1928–1979 näyttelijänä ja järjestäjänä Tampereen Teatterissa ja 1929–1932 Viipurin Näyttämöllä. Helsinkiin palattuaan hän teki monia teatterikiertueita muun muassa Kirsti Suonion, Hilda Pihlajamäen, Aku Korhosen ja Uuno Laakson kanssa. Sarri tuli järjestäjä- näyttelijäksi Suomen Filmiteollisuuden palvelukseen vuonna 1936 ja toimi vuodesta 1950 Suomen Kansallisteatterin päätoimisena järjestäjänä. Vuonna 1956 hän siirtyi Fennada-Filmiin. Hän aloitti elokuvauransa avustajana klassikkoelokuvassa Pohjalaisia (1936). Elokuvassa ja teatterissa hän työskenteli paljon muun muassa Edvin Laineen kanssa. Sarri on toiminut 67 kotimaisessa elokuvassa. Hän toimi järjestäjänä 53 elokuvassa ja näyttelijänä 33 elokuvassa. Sarri toimi järjestäjänä muun muassa elokuvissa Tuntematon sotilas (1955) Arvo Kuuslan ohella, Professori Masa (1950), Katupeilin takana (1949) ja Sven Tuuva (1958). Sarrin useimmat näyttelijäroolit olivat vain pieniä avustajatehtäviä, suurimpiin rooleihin lukeutuu muun muassa Nihalan Eino-isännän rooli elokuvassa Lapseni on minun (1940). Hänen viimeinen elokuvaroolinsa oli vanhan palvelijan Eklundin osa Edvin Laineen ohjaamassa elokuvassa Pikku Suorasuu (1962). Hänen veljensä oli Tampereen Teatterissa pitkän uran tehnyt näyttelijä Nestor Sarri. == Näyttelijänä elokuvissa == *Pohjalaisia (1936) *Vieras mies tuli taloon (1938) *Takki ja liivit pois! (1939) *Halveksittu (1939) *Helmikuun manifesti (1939) *Lapseni on minun (1940) *Oi, kallis Suomenmaa (1940) *Totinen torvensoittaja (1941) *Poikamies- pappa (1941) *Oi, aika vanha, kultainen...! (1942) *Rantasuon raatajat (1942) *Suomisen taiteilijat (1943) *Synnitön lankeemus (1943) *Tuomari Martta (1943) *Tyttö astuu elämään (1943) *Suomisen Olli rakastuu (1944) *En ole kreivitär (1945) *Ristikon varjossa (1945) *Suomisen Olli yllättää (1945) *Nuoruus sumussa (1946) *Kirkastuva sävel (1946) *Suopursu kukkii (1947) *Laitakaupungin laulu (1948) *Haaviston Leeni (1948) *Serenaadiluutnantti (1949) *Pikku pelimannista viulun kuninkaaksi (1949) *Aaltoska orkaniseeraa (1949) *Herra sotaministeri (1957) *Myöhästynyt hääyö (1960) *Iloinen Linnanmäki (1960) *Oho, sanoi Eemeli (1960) *Ihana seikkailu (1962) *Pikku Suorasuu (1962) == Lähteet == Luokka:Suomalaisen elokuvan järjestäjät Luokka:Suomalaiset näyttelijät Luokka:Vuonna 1903 syntyneet Luokka:Vuonna 1986 kuolleet
Tommy Burns

Thomas ”Tommy” Burns (16. joulukuuta 1956 – 15. toukokuuta 2008) oli skotlantilainen jalkapallovalmentaja ja entinen pelaaja. ==Ura pelaajana== Tommy Burns pelasi urallaan 352 liigaottelua ja teki 56 maalia Glasgow Celticin paidassa. Burns siirtyi Celticiin Maryhill FC:stä 1973 ja debytoi Celtic-paidassa 1975 ottelussa Kilmarnockia vastaan. Burns jätti Celticin 1989 ja siirtyi Kilmarnockiin, jossa lopetti pelaajauransa 1992. ==Ura valmentajana== Burns aloitti valmennusuransa Kilmarnockissa 1992 ja nosti seuran pääsarjatasolle kauden 1992–93 päätteeksi. 1994–95 Burns nousi Celticin päävalmentajaksi. Hän toi joukkueeseen hyökkäävän ja liikkuvan pelityylin, mutta joukkue ei onnistunut rikkomaan paikallisvastustaja Rangersin mahtia Skotlannin kentillä ja 1997 Burns sai potkut. 1998 Burnsista tuli englantilaisseura Readingin päävalmentaja. Menestys jäi vaatimattomaksi ja 1999 hän sai tehdä tilaa Alan Pardew'lle. Burns toimi myöhemmin Skotlannin jalkapallomaajoukkueen apuvalmentajana sekä Berti Vogtsin että Walter Smithin alaisena. Vuodesta 2005 lähtien Burns oli mukana Celticin valmennusorganisaatiossa. Vuonna 2006 Burnsin kerrottiin sairastuneen ihosyöpään. http://news.bbc.co.uk/sport1/hi/football/teams/c/celtic/4859106.stm http://thescotsman.scotsman.com/index.cfm?id=727642006 Hoidot auttoivat hyvin, mutta syöpä havaittiin uusiutuneen maaliskuussa 2008. Tämän jälkeen hän sai hoitoa sekä Ranskassa että Glasgow'ssa. Hän kuoli syöpään toukokuussa 2008.http://news.bbc.co.uk/sport2/hi/football/teams/c/celtic/7402185.stm ==Lähteet== Luokka:Skotlantilaiset jalkapalloilijat Luokka:Skotlantilaiset jalkapallovalmentajat Luokka:Vuonna 1956 syntyneet Luokka:Vuonna 2008 kuolleet
Paco Pavón

Francisco "Paco" Pavón Barahona (s. 9. tammikuuta 1980 Madrid, Madridin maakunta, Espanja) on espanjalainen jalkapalloilija, pelipaikaltaan puolustaja. Hän edustaa Espanjan pääsarjassa Primera Divisiónissa pelaavaa Real Zaragozaa. Pavón on Real Madridin kasvatti. Hän on maininnut suurimmaksi esikuvakseen Real Madridin ja Espanjan maajoukkueen entisen puolustajan Fernando Hierron, jonka kanssa hän sai pelata ammattilaisuransa ensimmäisinä vuosina.Real Madrid: Pavón (Luettu 17. heinäkuuta 2007) Hän nousi seuran edustusjoukkueen aloituskokoonpanoon ensimmäistä kertaa kaudella 2001–2002 ja pelasi kauden aikana kaikkiaan 28 sarjaottelussa. Lisää vastuuta tuli Mestarien liigassa, jonka Real Madrid lopulta voitti. Pavón kuului Realin vakiomiehistöön myös kahdella seuraavalla kaudella, joista ensimmäisellä hän oli mukana voittamassa Espanjan pääsarjamestaruutta. Kaudesta 2004–2005 lähtien Pavón jäi vähemmälle peliajalle aluksi Iván Helgueran ja uuden hankinnan Walter Samuelin vietyä paikan avauskokoonpanossa ja sittemmin pienten loukkaantumisten vietyä parhaan pelikunnon.Uefa Champions League: Paco Pavón (Luettu 17. heinäkuuta 2007) Kaudella 2006–2007 Pavón esiintyi vain kahdessa Espanjan cupin ottelussa. Pavónin sopimus Real Madridin kanssa päättyi kesällä 2007, ja hän siirtyi neljävuotisella sopimuksella Real Zaragozaan.Real Zaragoza: Pavón, nuevo jugador del Real Zaragoza (Luettu 17. heinäkuuta 2007) Pavónin nimen voi yhdistää käsitteeseen Zidanes y Pavones, joka viittaa Real Madridin entisen puheenjohtajan Florentino Pérezin harjoittamaan politiikkaan hankkia joukkueesen Zinédine Zidanen kaltaisia kalliita huippupelaajia ja samalla tukea Pavónin kaltaisia seuran omia kasvatteja. == Lähteet == == Aiheesta muualla == * Paco Pavónin tilastot La Ligan sivustolla Luokka:Espanjalaiset jalkapalloilijat Luokka:Vuonna 1980 syntyneet Luokka:Elävät henkilöt
Fotoluminesenssi

Fotoluminesenssissa atomiin osuva fotoni virittää elektronin ylemmälle viritystilalle, jonka purkautuessa atomi säteilee valoa. Viritystilan purkautuessa voi atomi emittoida joko samanenergiaisen fotonin, kaksi tai useampia fotoneita, joiden yhteenlaskettu energia on yhtä suuri kuin alkuperäisen, tai pienempienergiaisen fotonin, jolloin osa energiasta muuttuu lämmöksi. Fotoluminesenssissa on kyse valoilmiöstä, joka syntyy kun fotoluminoivaan aineeseen osuu fotoni – täten se eroaa muista luminesenssi- ilmiöistä, kuten kemiluminesenssista ja sonoluminesenssista. Fotoluminesenssi on yksi luminesenssi-ilmiön alalajeista. Fotoluminesenssiin perustuvat fluoresenssi, jossa fotoluminesenssi tapahtuu heti virittymisen jälkeen, ja fosforenssi, jossa fotoluminesenssi tapahtuu hitaasti. Luokka:Luminesenssi
Jenpeg

Jenpeg on kylä Manitoban provinssissa Kanadassa. Se sijaitsee Manitoba Provincial Road 373 -maantien varrella Nelsonjoen muodostaman Cross Lake -järven etelärannalla ja linnuntietä noin 525 kilometriä pohjoiseen Winnipegistä sekä noin 120 kilometriä etelään Thompsonista. Järven itärannalla 19 kilometrin päässä koillisessa sijaitsee Cross Laken kylä. Jenpegissä sijaitsee Nelsonjokeen rakennettu Jenpegin vesivoimala. Se on rakennettu vuosina 1972–1979 ja sen omistaa sähköyhtiö Manitoba Hydro. == Aiheesta muualla == * Manitoba Hydro: Jenpeg Generating Station Luokka:Manitoban kylät
Nightmare (yhtye)

Nightmare (jap.ナイトメア, Naitomea) on japanilainen visual kei -yhtye, joka on perustettu vuonna 2000. Nightmare on tullut entistä tunnetummaksi muun muassa animesarjojen Death Note ja Claymore avulla, joissa soivat kappaleet "the WORLD" ja "Raison d'etre". Yhtyeen musiikki on raskasta rockia yhdistettynä vahvaan bassolinjaan. Tavallisesti kappaleet ovat nopeita ja sähkökitaroiden osuus kuuluu musiikissa voimakkaasti yhdistettynä laulaja Yomin syvään ääneen, mutta joskus yhtye tekee myös hitaampia kappaleita. Ensimmäisen singlensä, jonka nimi on "-Believe-", Nightmare julkaisi elokuussa 2003. Vuonna 2004 Nightmare julkaisi ensimmäisen DVD:n ja maxi-singlen hulluna alter ego -yhtyeenä, Sendai Kamotsuna. Yomin monipuolinen ääni taipuu niin huutoon kuin kauniisiin ja melodisiin säveliin; häntä verrataankin usein Dir en greyn Kyoon. Ni~Ya on yhtyeen basisti. Rumpali Ruka kirjoittaa suurimman osan kappaleista. Sakito on yhtyeen johtaja. Hän säveltää Rukan jälkeen eniten ja soittaa nopeita sekä taidokkaita tuplaraitoja kitaralla Hitsugin kanssa. Nightmaren suurimpia musiikillisia vaikuttajia ovat X Japan sekä Luna Sea. == Jäsenet == === Nykyinen kokoonpano === * Yomi - laulu * Sakito - kitara * Hitsugi - kitara * Ni~ya - basso * Ruka - rummut === Entiset jäsenet === * Zennin - rummut (eronnut: 2000) ==Julkaisut== === Albumit === * Ultimate Circus (25. joulukuuta, 2003) (Ensimmäinen pitkäsoitto) * Libido (25. lokakuuta, 2004) * anima (22. helmikuuta, 2006) * the WORLD ruler (28. helmikuuta, 2007) * Nightmare 2003-2005 Single Collection (30. tammikuuta, 2008) * Kyokuto Symphony ~The Five Stars Night~ @Budokan (27. helmikuuta, 2008) * Killer Show (21. toukokuuta, 2008) * Majestical parade (13. toukokuuta, 2009) * GIANIZM (1. tammikuuta, 2010) * Historical ~The Highest NIGHTMARE~ (20. lokakuuta, 2010) === Minialbumit === * Outlaw アウトロー [21. marraskuuta, 2002] === Singlet === * Hankouki (犯行期) [21. syyskuuta, 2001] * Jiyuu Honpo Tenshin Ranman [ensimmäinen julkaisu] (自由奔放天真爛漫) [February, 21, 2002] * Jiyuu Honpo Tenshin Ranman [toinen julkaisu] (自由奔放天真爛漫) [February, 21, 2002] * -Believe- [21. elokuuta, 2003] * 茜／ＨＡＴＥ／Ｏｖｅｒ [21. marraskuuta, 2003] * Varuna [21. huhtikuuta, 2004] * Tokyo Shounen 東京傷年 [22. heinäkuuta, 2004] * Shian シアン [22. lokakuuta, 2004] * Jibun no Hana 時分ノ花 [1. huhtikuuta, 2005] * Яaven Loud Speeeaker [10. elokuuta, 2005] * 「livEVIL」 リヴィーヴル [7. joulukuuta, 2005] * the WORLD/Alumina the WORLD/アルミナ [18. lokakuuta, 2006] * Raison d'Etre レゾンデートル [6. kesäkuuta, 2007] * Konoha このは [3. lokakuuta, 2007] * DIRTY [7. marraskuuta, 2007] * Lost in Blue [17. syyskuuta, 2008] * NAKED LOVE [3. joulukuuta, 2008] * White Room [18. maaliskuuta, 2008] == Aiheesta muualla == * Nightmaren viralliset sivut * Nightmare kymmenvuotisjuhlapäivä Erikoisesitys. Vol.1 GIANIZM Luokka:Japanilaiset yhtyeet
Cross Lake

Cross Lake voi viitata seuraaviin maantieteellisiin kohteisiin: ==Paikannimenä== * Cross Lake, paikkakunta Manitoban provinssissa Kanadassa. * Cross Lake, paikkakunta Minnesotan osavaltiossa Yhdysvalloissa. * Crosslake, kaupunki Minnesotan osavaltiossa Yhdysvalloissa. * Cross Lake Provincial Park, luonnonpuisto Albertassa Kanadassa. * Cross Lake City on myös yksi Ristijärven pilanimistä. ==Vesialueen nimenä== * Cross Lake, järvi Nelsonjoella Manitobassa Kanadassa. * Cross Lake, järvi Ontariossa Kanadassa. * Cross Lake, järvi New Yorkin osavaltiossa Yhdysvalloissa. * Cross Lake, järvi Louisianan osavaltiossa Yhdysvalloissa.
Ron Dekker

Ronald ("Ron") Dekker (s. 30. kesäkuuta 1966, Deventer) on entinen alankomaalainen rintauintiin erikoistunut uimari. Hän oli lyhyen radan spesialisti, ja hän voitti hopeamitalin lyhyen radan MM-kilpailuissa 1993. Lisäksi Dekker voitti yhden kullan ja viisi hopeaa Lyhyen radan EM- kilpailuissa. Luokka:Alankomaalaiset uimarit Luokka:Vuonna 1966 syntyneet Luokka:Elävät henkilöt
Cross Lake (Nelsonjoki)

Cross Lake on järvi Nelsonjoen yläjuoksulla Manitoban provinssissa Kanadassa. Järvi sijaitsee noin 530 kilometriä pohjoiseen Winnipegistä ja noin 100 kilometriä etelään Thompsonista. Sen kokonaispinta-ala on noin 755 km², pienimmillään sen pinta-ala on noin 590 km².Atlas of Canada: Lakes Jenpegin ja Cross Laken kylät sijaitsevat järven rannalla. ==Lähteet== Luokka:Manitoban järvet Luokka:Nelsonjoen vesistö
Cross Lake (Kanada)

Cross Lake on kahden toisistaan riippumattoman, lähekkäisen asutuskeskuksen nimi. Varsinainen Cross Laken asutuskeskuksen muodostaa Cross Lake Indian Reserve -intiaanireservaatti, kun taas toinen, pienempi kylä sijaitsee läheisellä valtion maalla. Molemmat kylät sijaitsevat Nelsonjoen varrella Manitoban provinssissa Kanadassa, noin 520 kilometriä pohjoiseen Winnipegistä ja noin 120 kilometriä etelään Thompsonista paikassa, jossa Nelsonjoki laskee Cross Lake -järveen. Molemmista kylistä on tieyhteys Provincial Road 373:lle. == Väestö == Kanadan vuoden 2011 väestönlaskennan mukaan Cross Lakessa oli 388 asukasta, jotka asuivat yhteensä 114 yksityisessä asumuksissa. Viereiset reservaatit Cross Lake 19, Cross Lake 19A ja Cross Lake 19E mukaan lukien alueen yhtenäinen väkiluku oli 4,710 vuonna 2011. Luokka:Manitoban kylät
Mara Kakko

Martti ”Mara” Kakko (30. joulukuuta 1940 Mikkeli – 6. marraskuuta 2014) oli suomalainen elokuvaaja. Kakko toimi Kari Sohlbergin ohella Spede Pasasen elokuvien kuvaajana. Kakko kuvasi ja ohjasi myös monia lyhytfilmejä. Toisinaan hän vilahti myös pienissä sivurooleissa Speden elokuvissa. == Mara Kakon pitkät elokuvat == *Rautakauppias Uuno Turhapuro – presidentin vävy (1978) *Risto Vanarin piilokamera (1979) *Koeputkiaikuinen ja Simon enkelit (1979) *Tup-akka-lakko (1980) *Uuno Turhapuron aviokriisi (1981) *Pölhölä (1981) *Uuno Turhapuro menettää muistinsa (1982) *Uuno Turhapuron muisti palailee pätkittäin (1983) *Uuno Turhapuro armeijan leivissä (1984) *Lentävät luupäät (1984) *Uuno Epsanjassa (1985) *Hei kliffaa hei (1985) ==Lähteet== Luokka:Suomalaiset elokuvaajat Luokka:Vuonna 1940 syntyneet Luokka:Vuonna 2014 kuolleet
Alan Curbishley

Llewellyn Charles Curbishley (s. 8. joulukuuta 1957 Forest Gate, Lontoo, Englanti) on englantilainen jalkapallovalmentaja ja entinen keskikenttäpelaaja. ==Peliura== Curbishley aloitti peliuransa West Hamissa 1975. Hän pelasi lontoolaisseurassa 85 ottelua ennen siirtymistään Birmingham Cityyn 1979. 1983 Curbishley siirtyi paikallisvastustaja Aston Villaan, josta 1984 Charltoniin. 1987 Curbishley lähti Charltonista Brighton & Hoveen, josta palasi takaisin Charltoniin 1990. Curbishley toimi vuoden pelaaja- apuvalmentajana ja kaksi vuotta pelaajavalmentajana. Curbishleyn peliura päättyi Charltonissa lopullisesti 1993. ==Valmennusura== Alan Curbishleyn valmennusura alkoi Charltonin päävalmentajan Lennie Lawrencen apulaisvalmentajana 1990. Curbishley pelasi valmentamisen ohella vuoteen 1993 saakka. 1991 Lawrence jätti Charltonin ja Curbishleysta tuli päävalmentaja yhdessä Steve Grittin kanssa. 1995 Gritt lähti Charltonista ja Curbishley otti päävalmentajan tehtävät vastaan yksin. Curbishleyn ura Charltonista jatkui pitkään, syyskuussa 2005 hän juhli 600 otteluaan joukkueen päävalmentajana voitolla Birminghamista. Kaikki vuodet Charlton on säilynyt Englannin Valioliigassa. Vuonna 2006 brittimedia spekuloi, että Curbishleystä tulisi Englannin jalkapallomaajoukkueen uusi päävalmentaja MM-kilpailuiden 2006 jälkeen. Kauden 2005–2006 Curbishley jätti Charltonin 15 vuoden valmennusurakan jälkeen. Curbishleyn viimeiseksi otteluksi jäi 4–0-tappioon päättynyt ottelu Manchester Unitedia vastaan toukokuussa 2006. Ottelu oli samalla Curbishleyn 729 joukkueen peräsimessä. Curbishleystä ei tullut kuitenkaan maajoukkueen päävalmentajaa, kun Steve McClaren otti tehtävän vastaan toukokuussa 2006. Curbishleyn valmennusura kuitenkin jatkui joulukuussa 2006, kun hän korvasi erotetun Alan Pardew'n West Hamin peräsimessä. Kesällä 2008 Curbishely ajautui riitoihin West Ham Unitedin seurajohdon ja eritoten urheilujohtaja Gianluca Nanin kanssa. Pelaajasiirtoihin liittyneet erimielisyydet johtivat lopulta Curbishleyn eroamiseen tehtävistään syyskuussa 2008.Curbishley erosi West Hamin peräsimestä ==Muuta== Alan Curbishley on mm. The Whon, Marc Bolanin ja Judas Priestin managerina toimineen Bill Curbishleyn veli. == Lähteet == Luokka:Englantilaiset jalkapallovalmentajat Luokka:Englantilaiset jalkapalloilijat Luokka:Vuonna 1957 syntyneet Luokka:Elävät henkilöt
PricewaterhouseCoopers

PricewaterhouseCoopers (lyh. PwC) on tilintarkastusta, veropalveluita, lakipalveluita ja liikkeenjohdon konsultointia tarjoava itsenäisten yritysten muodostama ketju, ja se kuuluu maailman neljän suurimman tilintarkastusketjun joukkoon. PwC:n keskeiset kilpailijat ovat Deloitte, EY, ja KPMG; näitä alan kansainvälisiä jättejä kutsutaan yhteisnimellä The Big Four. PwC syntyi vuonna 1998 Price Waterhousen ja Coopers & Lybrandin fuusioituessa. Yhtiön globaali liikevaihto vuonna 2014 päättyneellä tilikaudella oli 34 miljardia dollaria ja yhtiö työllisti maailmanlaajuisesti yli 195 000 henkeä 157 maassa. Eri maissa toimivien itsenäisten PwC-yritysten yhteistyö maailmanlaajuisen PwC-ketjun kanssa perustuu sopimukseen, jonka mukaan ketjun maailmanlaajuiset toiminnot ja kehitystoimenpiteet ovat niiden käytettävissä. Suomen PwC eli PricewaterhouseCoopers Oy oli Suomen suurin tilintarkastus- ja konsultointipalveluita tarjoava yritys 150,07 miljoonan euron liikevaihdollaan vuonna 2018 ja noin tuhannella työntekijällään. Suomen tytäryhtiön toimitusjohtajana toimii Mikko Nieminen.https://uutishuone.pwc.fi/pwcn- toimitusjohtajaksi-mikko-nieminen/ ==Katso myös== *Deloitte *Ernst & Young *KPMG ==Lähteet== ==Aiheesta muualla== *PwC Suomi *PwC Global Luokka:Tilintarkastusyhtiöt Luokka:Konsultointiyhtiöt
Tommi Nikkilä

Tommi Nikkilä (s. 16. kesäkuuta 1977 Jyväskylän maalaiskunta) on suomalainen jääkiekkomaalivahti. Nikkilä aloitti SM-liigauransa kasvattajaseurassaan JYPissä, josta siirtyi I-divisioonaan Joensuun Jokipoikiin. Kolmen Joensuun- kauden jälkeen Nikkilä jatkoi Mestikseksi nimensä muuttaneessa sarjassa Mikkelin Jukureissa kaksi kautta ennen kuin palasi Jyväskylään, missä hän vakiinnutti paikkansa liigassa. Nikkilä pelasi JYPissä toisella rupeamallaan kolme kautta ja siirtyi sitten Tampereen Tapparaan ja sieltä kahden kauden jälkeen Pelicansiin. Kaudeksi 2010–2011 Nikkilä siirtyi italialaiseen Val Pusteria -seuraan. Kaudella 2011–2012 hän pelasi tanskalaisessa Esbjergissä ja Jukureissa. Kausina 2012–2013 ja 2013–2014 hän on pelannut Kazakstanin mestaruussarjassa Beibarys Atıraw ja Irtyš Pavlodar -seuroissa. ==Lähteet== * * Luokka:Suomalaiset jääkiekkomaalivahdit Luokka:Vuonna 1977 syntyneet Luokka:Elävät henkilöt